ప్రజలకు గణపతి సచ్చిదానందస్వామి పిలుపుబెంగళూరు, సెప్టెంబరు 12 (ఆంధ్రజ్యోతి): కావేరీ పుష్కర స్నానంతో పునీతులు కావాలని ప్రజలకు మైసూరు అవధూత దత్త పీఠాధిపతి గణపతి సచ్చిదానంద స్వామీజీ పిలుపునిచ్చారు. మంగళవారం ఉదయం మండ్య జిల్లా శ్రీరంగపట్నంలోని రంగనాథస్వామి దేవాలయ ప్రాంగణంలోని.. జయలక్ష్మి కల్యాణమంటపం వద్ద వేదపండితుల మంత్రోచ్ఛారణ మధ్య పుష్కరాలకు శ్రీకారం చుట్టారు. అఖిల కర్ణాటక కమ్మవారి సంఘం నిర్వహణలో పుష్కర ఉత్సవాలకు ప్రత్యేక ఏర్పాట్లు చేశారు. భక్తులనుద్దేశించి ప్రసంగించిన సచ్చిదానంద స్వామీజీ.. నదులు జీవజలాలని, వాటిని భావితరాల కోసం కాపాడేందుకు ప్రతిన పూనాలని పిలుపునిచ్చారు. రాష్ట్రంనుంచే కాకుండా తమిళనాడు, ఏపీ, తెలంగాణ నుంచి పెద్దసంఖ్యలో భక్తులు పుష్కరాలకు తరలివచ్చారు. ప్రభుత్వ ప్రత్యేక ఏర్పాట్లు లేకున్నా, స్వచ్ఛంద సంస్థలు భోజన సదుపాయాలు కల్పించాయి. కావేరీ నది ప్రవహించే అన్ని పుణ్యక్షేత్రాల్లో భక్తుల తాకిడి కనిపించింది.
prajalaku ganapati sachidaanandaswaami pilupubengaluru, septembaru 12 (aandhrajyoti): kaaveri pushkara snaanamtho puneetulu kaavaalani prajalaku maisuru avadhuuta datta peethaadhipati ganapati sachidaananda swamiji pilupunicchaaru. mangalavaaram udayam mandya jilla srirangapatnamloni ranganathaswamy devalaya praamganamlooni.. jayalakshmi kalyanamantapam vadda vedapanditula mantrochchaarana madhya pushkaraalaku srikaram chuttaaru. akhila karnaataka kammavari sangham nirvahanalo pushkara utsavaalaku pratyeka erpaatlu chesaru. bhaktulanuddesinchi prasanginchina sachidaananda swamiji.. nadulu jeevajalaalani, vaatini bhaavitaraala kosam kaapaadenduku pratina poonaalani pilupunicchaaru. rashtramnunche kakunda tamilanadu, apy, telamgaana nunchi peddasankhyalo bhaktulu pushkaraalaku taralivacchaaru. prabhutva pratyeka erpaatlu lekunna, swachchanda samsthalu bhojana sadupaayaalu kalpinchaayi. kaaveri nadi pravahinche anni punhyakshetraallo bhaktula taakidi kanipinchindi.